**Dyddiad cyhoeddi:** 27 Rhagfyr 2023

**Cais Rhyddid Gwybodaeth** 268/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Rwy’n gwerthfawrogi’r gwaith sydd wedi cael ei wneud hyd yma a chyn belled ag y galla i weld, yr unig waith sydd ar ôl i’w wneud yn y lleoliad hwn yw gosod y ceblau trydan uwchben y gellir eu gwneud dros nos er mwyn peidio ag effeithio ar y man croesi.**

**Rwy’n deall drwy negeseuon e-bost gyda Rhondda Cynon Taf bod TrC wedi cael caniatâd i osod goleuadau ar dir y Cyngor er mwyn gweld yn well yn ystod y nos. Pryd fydd y gwaith hwn yn cael ei wneud er mwyn i ni allu dechrau defnyddio’r groesfan eto**

**YMATEB**

Mae’r gwaith sy’n weddill ar y groesfan yn cynnwys gosod y ceblau uwchben a fydd uwchben y groesfan, yn ogystal â phrofion pellach ar y nodweddion diogelwch newydd ar y groesfan, er enghraifft y system goleuadau traffig.

Bydd ein timau seilwaith yn gosod y gwifrau uwchben o Gwmbach i Aberdâr rhwng 24 a 27 Rhagfyr, gan weithio drwy gydol y dydd a’r nos i gwblhau’r darn hwn. Rhaid cwblhau’r gwaith hwn dros gyfnod y Nadolig gan y bydd rheilffordd Aberdâr ar gau i wasanaethau teithwyr drwy gydol y cyfnod hwn, gan roi mynediad llawn i’n timau at y cledrau yn ystod y dydd a’r nos.

Ar ôl cwblhau’r gwaith hwn yn llwyddiannus, dylen ni allu rhoi cyngor ar ddyddiad ailagor yn y flwyddyn newydd.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".